CELEX: 32004R1317
Language: lt
Date: 2004-07-16 00:00:00
Title: 2004 m. liepos 16 d. Komisijos reglamentas (EB) Nr. 1317/2004, sustabdantis sviesto supirkimą kai kuriose valstybėse narėse

17.7.2004   
            
            
               LT
            
            
               Europos Sąjungos oficialusis leidinys
            
            
               L 245/9
            
         
      KOMISIJOS REGLAMENTAS (EB) Nr. 1317/2004
   2004 m. liepos 16 d.
   sustabdantis sviesto supirkimą kai kuriose valstybėse narėse
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1),
   atsižvelgdama į 1999 m. gruodžio 16 d. Komisijos reglamentą (EB) Nr. 2771/1999, nustatantį išsamias Tarybos reglamento (EB) Nr. 1255/1999 taikymo taisykles dėl intervencijos sviesto ir grietinėlės rinkoje (2), ypač į jo 2 straipsnį,
   kadangi:
   
               (1)
            
            
               Reglamento (EB) Nr. 2771/1999 2 straipsnyje numatyta, jog pastebėjusi, kad valstybėje narėje dvi savaites iš eilės rinkos kaina sudaro mažiau kaip 92 % intervencinės kainos arba yra lygi intervencinei kainai ar sudaro daugiau kaip 92 % minėtos kainos, Komisija atitinkamai pradeda arba sustabdo supirkimą konkurso tvarka toje valstybėje narėje.
            
         
               (2)
            
            
               Paskutinis valstybių narių, kuriose intervencija yra sustabdyta, sąrašas buvo paskelbtas Komisijos reglamente (EB) Nr. 1269/2004 (3). Šį sąrašą reikėtų patikslinti atsižvelgiant į naujas rinkos kainas, apie kurias pranešė Vokietija, Airija, Portugalija ir Jungtinė Karalystė pagal Reglamento (EB) Nr. 2771/1999 8 straipsnio nuostatas. Dėl aiškumo reikėtų tą sąrašą pakeisti ir Reglamentą (EB) Nr. 1269/2004 panaikinti,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1255/1999 6 straipsnio 1 dalyje numatytas sviesto supirkimas konkurso tvarka sustabdomas Belgijoje, Danijoje, Vokietijoje, Graikijoje, Prancūzijoje, Airijoje, Liuksemburge, Nyderlanduose, Austrijoje, Portugalijoje, Suomijoje, Švedijoje ir Jungtinėje Karalystėje.
   2 straipsnis
   Reglamentas (EB) Nr. 1269/2004 panaikinamas.
   3 straipsnis
   Šis reglamentas įsigalioja 2004 m. liepos 17 d.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. liepos 16 d.
      
         
            Komisijos vardu
         
         Franz FISCHLER
         
         
            Komisijos narys
         
      
   
   
      (1)  OL L 160, 1999 6 26, p. 48. Reglamentas su paskutiniais pakeitimais, padarytais Komisijos reglamentu (EB) Nr. 186/2004 (OL L 29, 2004 2 3, p. 6).
   
      (2)  OL L 333, 1999 12 24, p. 11. Reglamentas su paskutiniais pakeitimais, padarytais Reglamentu (EB) Nr. 1263/2004 (OL L 235, 2004 7 6, p. 4).
   
      (3)  OL L 240, 2004 7 10, p. 3.